ଭୁବନେଶ୍ୱରଃ କରୋନାରେ ମୃତ ଯୁବ ସାମ୍ବାଦିକ ପ୍ରବୀର ପ୍ରଧାନଙ୍କ ଦଶାହ ଅବସରରେ ଭୁବନେଶ୍ୱର ସାମ୍ବାଦିକ ସଂଘ ପକ୍ଷରୁ ଭାବପୂର୍ଣ୍ଣ ଶ୍ରଦ୍ଧାଞ୍ଜଳି ଅର୍ପଣ କରାଯାଇଛି। ଏଥିସହ ଶୁକ୍ରବାର କରୋନାରେ ଆକ୍ରାନ୍ତ ହୋଇ ମୃତ୍ୟୁବରଣ କରିଥିବା ବରିଷ୍ଠ ସାମ୍ବାଦିକ ନବୀନାନନ୍ଦ ଗନ୍ତାୟତଙ୍କୁ ମଧ୍ୟ ଏହି ଅବସରରେ ଶ୍ରଦ୍ଧାଞ୍ଜଳି ଅର୍ପଣ କରାଯାଇଥିଲା। ଭୁବନେଶ୍ୱର ସାମ୍ବାଦିକ ସଂଘ ସଭାପତି ପ୍ରତାପ ଚନ୍ଦ୍ର ପ୍ରଧାନଙ୍କ ଅଧ୍ୟକ୍ଷତାରେ ଆୟୋଜିତ ଶ୍ରଦ୍ଧାଞ୍ଜଳି ସଭାରେ ରାଜ୍ୟ ଯୋଜନା ବୋର୍ଡ ଅଧ୍ୟକ୍ଷ ସଞ୍ଜୟ କୁମାର ଦାସବର୍ମା ଅତିଥି ଭାବେ ଯୋଗଦେଇଥିଲେ। ସ୍ବର୍ଗତ ପ୍ରବୀର ପ୍ରଧାନ ଅନୁସନ୍ଧାନମୂଳକ ଖବର ପରିବେଷଣରେ ପ୍ରବୀଣ ଥିଲେ ବୋଲି ଶ୍ରୀ ଦାସବର୍ମା କହିଥିଲେ। ସାମ୍ବାଦିକମାନେ ସାମାଜିକ ସମ୍ପର୍କ ବଜାୟ ରଖିନ୍ତୁ, ମୂଲ୍ୟବୋଧଭିିକ ଖବର ପରିବେଷଣ କରନ୍ତୁ। ଆଜିର ପରିସ୍ଥିତିରେ ସାମ୍ବାଦିକମାନେ ସାମାଜିକ ସମ୍ପର୍କ ବଜାୟ ରଖିବା ସହ ମୂଲ୍ୟବୋଧଭିିକ ଖବର ପରିବେଷଣ କରିବା ଉପରେ ଗୁରୁତ୍ୱାରୋପ କରିବା ଉଚିତ ବୋଲି ସେ ପ୍ରକାଶ କରିଥିଲେ।
ସେହିପରି ଭୁବନେଶ୍ୱର ସାମ୍ବାଦିକ ସଂଘ ସାଧାରଣ ସମ୍ପାଦକ ନିରୋଦ ମହାପାତ୍ର, ସଂଗଠନ ସମ୍ପାଦକ ଜିତେନ୍ଦ୍ର ମହାନ୍ତି, ବାରଙ୍ଗ ସଂଯୋଜକ ଟୁଲୁ ପାତ୍ର, ମାମାଲି ବେର୍ବାଙ୍କ ସମେତ ବହୁ ସାମ୍ବାଦିକ ଯୋଗଦେଇ ପ୍ରବୀରଙ୍କ ସ୍ମୃତିଚାରଣ କରିଥିଲେ।
